stanford-oval/wikipedia huggingface dataset:
מארקו
הערות שוליים

↑  נתוני הכפר באתר הלמ"ס ההונגרי
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת וספרם |
| --- | --- | --- |
| יישובים | וספרם • באנד • ברנג • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטגאל • סנטקיראיסבדיה • טוטוואז'ון • וספרמפאיס • ורשטו |  |
| --- | --- |
בקרת זהויות :  VIAF: 244821579   WorldCat (עם VIAF): 244821579 
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
כריס תומסון

| --- | --- |

 לידה:  6 במרץ 1984 (בן 40) ניו ג'רזי, ארצות הברית
 שם לידה:  Christopher William Tomson 
 שם במה:  Dams of the West 
 מוקד פעילות:  ארצות הברית 
 תקופת הפעילות:  מ-2006 
 מקום לימודים:  אוניברסיטת קולומביה, מכינת פדי 
 עיסוק:  מתופף
 כלי נגינה:  גיטרה, מערכת תופים 
 חברת תקליטים:  XL Records
 שיתופי פעולה בולטים:  ומפייר ויקאנד
  אתר האינטרנט הרשמי של כריס תומסון
 פרופיל ב-IMDb
 
כריסטופר ויליאם תומסון (Christopher William Tomson; נולד ב-6 במרץ 1984) הוא המתופף של להקת האינדי ומפייר ויקנד.
ביוגרפיה

כריס גדל בחווה בניו ג'רזי. אביו הוא מהנדס בעל שורשים מאוקראינה ומאירלנד (הוא למד בקולג׳ אירי) ואמו היא מנהלת, ששורשי משפחתה מבריטניה וגרמניה. כריס בוגר "בית ספר פדי" וסיים כתלמיד בעל הציון השני הטוב ביותר[דרוש מקור]. למד באוניברסיטת קולומביה, מוזיקה וכלכלה.
תומסון חובב כדורגל וצילום. קבוצת הכדורגל המועדפת עליו היא טוטנהאם הוטספר. הלהקות האהובות עליו הם: פיש, הבנד וגרייטפול דד. ב-2008 היה מעורב בתאונת "פגע וברח", הוא נלקח לבית החולים, אבל לא נפצע באופן רציני. תומפסון מתגורר כיום בברוקלין.
ביוגרפיה > הקריירה המוזיקלית

חוץ מלהקת האינדי ומפייר ויקנד, כריס ניגן יחד עם עזרא קניג בקבוצת ראפ בשם "L'HOMME RUN".
כריס הכיר את חברי ומפייר ויקנד כאשר למד באוניברסיטת קולומביה. הוא למד מוזיקה ביחד עם רוסטאם באטמנגליג' והקים את ומפייר ויקנד בשנתו האחרונה באוניברסיטה. שם הלהקה מבוסס על שמו של סרט שעזרא קניג הפיק עם חבריו באותו קיץ. הם הוציאו לאור את האלבום הראשון שלהם אחרי שסיימו ללמוד, בעודם עובדים במשרה מלאה. האלבום נקרא "Vampire Weekend", על שמה של הלהקה. האלבום השני, "Contra", יצא לאור בינואר 2010, והגיע לראש המצעדים בארצות הברית, אנגליה, אוסטרליה וקנדה. 
האלבום השלישי והמצליח ביותר שלהם, יצא ב-2013 תחת השם "Modern Vampires of the City".
לווייתני מקור

| לווייתני מקור |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: לווייתני שיניים
על־משפחה:: לווייתני מקור
משפחה:: לווייתני מקור
שם מדעי
 Ziphiidae ‏גריי, 1865

תמונות של לווייתן מקור ישר-מקור מקפץ מעל המים
לווייתני מקור או זִּיפְיוּסִיִּים (שם מדעי: Ziphiidae), משפחה בתת-סדרת לווייתני שיניים ובה לפחות 20 מינים. המשפחה כוללת שישה סוגים:
הסוג לווייתן מקור ענק (Berardius)
הסוג בקבוקף (Hyperodon)
סוג ומין יחיד לווייתן מקור טרופי (Indopacetus pacificus)
הסוג מזופלודון (Mesoplodon)
סוג ומין יחיד לווייתן מקור טסמני (Tasmacetus shepherdi)
סוג ומין יחיד זיפיוס חלול-חרטום (Ziphius cavirostris)
לווייתני המקור היא אחת המשפחות הפחות ידועות של יונקים גדולים: מינים אחדים ממשפחה זו תוארו רק בשני העשורים האחרונים. משפחת הזיפיוסיים היא השנייה בגודלה של לווייתנאים (אחרי הדולפיניים).
לבני משפחה זו ראש מעוגל, חרטום מוארך וצר. לחלקם תפיחה במצח. לווייתני המקור נעים בגודלם מכ-3.4 מטרים ועד כמעט 13 מטרים והם עשויים לשקול בין 1 עד 15 טון. הם מצויים בכל האוקיינוסים. הם קשים מאוד לזיהוי בטבע: צורת הגוף משתנה במקצת ממין אחד לאחר, והצופה חייב להסתמך על ההבדלים הדקים בדרך כלל בגודל, בצבע, בצורת המצח ואורך החרטום.
הם ניחנים ביכולת בלתי רגילה לצלול למשכי זמן ארוכים - 20 עד 30 דקות בדרך כלל, ויש תיעוד אף לצלילה של 80 דקות- ולעומקים עמוקים ביותר: 1000 מטרים וייתכן שאף יותר מכך.
זיפיוסיים נוטים להתרועע בקבוצות משפחתיות קטנות ונמנעים ממים רדודים. אזורים ידועים שבהם הם מתקהלים כוללים את המים העמוקים הלאה משפת המדפים היבשתיים וקרוב לתחתית של צורות נוף ימיות כהרים ימיים, קניונים, מדרונות ואיים אוקייניים כגון האיים האזוריים והאיים הקנריים. הם ניזונים בעיקר מדיונונים החיים במים עמוקים אך גם מדגים ומסרטנים.
בשל אזור המחיה שלהם ונטייתם לבצע צלילות ארוכות מאוד הם קשים מאוד לצפייה ומעט ידוע על מרבית המינים. אחדים טרם קיבלו שם או תיאור באופן רשמי, ואחרים ידועים רק משרידים שנמצאו אך מעולם לא נראו חיים. רק שלושה או ארבעה מתוך יותר מ-20 מינים ידועים באופן סביר. המינים לווייתן מקור ענק ביירד וזיפיוס חלול-חרטום נוצלו לצרכים מסחריים הלאה מחופי יפן והמין בקבוקף צפוני ניצוד באופן נרחב בחלקו הצפוני של האוקיינוס האטלנטי בסוף המאה ה-19 ובתחילת המאה ה-20.
הערות שוליים

↑  מילון בעלי חיים: נכר (תשל"ב), 1972, באתר האקדמיה ללשון העברית
| משפחות בסדרת הלווייתנאים |
| --- | --- | --- |
| תת-סדרת לווייתני מזיפות | לווייתנים אפורים • לווייתני ענק • בלניים • בלניים מפותחים |  |
| תת-סדרת לווייתני שיניים | נהרתניים • דולפיניים • פוקניים • חדשיניים • ראשתניים • לווייתני מקור • איניים • ליפוטיים • פונטופוריים • ראשתנים ננסיים |  |
| --- | --- |
בקרת זהויות :  NKC: ph849190
מאדס בידסטרופ

מאדס בידסטרופ (בדנית: Mads Bidstrup; נולד ב-25 בפברואר 2001 בקוגה שבדנמרק) הוא כדורגלן דני המשחק בעמדת הקשר בקבוצת רד בול זלצבורג מהבונדסליגה האוסטרית.
קריירת מועדונים

בידסטרופ גדל במחלקות הנוער של הרפולגה בולדקלוב, ברונדבי, פ.צ. קופנהגן ור.ב. לייפציג.
ב-16 ביולי 2020 חתם בידסטרופ על חוזה לשלוש שנים בברנטפורד מהפוטבול ליג צ'מפיונשיפ. בסך הכל ערך עשר הופעות ליגה במדי המועדון, במסגרת הפרמייר ליג והפוטבול ליג צ'מפיונשיפ. בהמשך הושאל פעמיים לנורשלן מליגת העל הדנית, במדיה ערך בסך הכל 43 הופעות ליגה.
ב-17 ביולי 2023 חתם בידסטרופ על חוזה לחמש שנים ברד בול זלצבורג מהבונדסליגה האוסטרית.
הערות שוליים

↑  Mads Bidstrup joins Brentford B from RB Leipzig באתר הרשמי של ברנטפורד, 16 ביולי 2020 (באנגלית)
↑  Mads Bidstrup moves to Salzburg באתר הרשמי של רד בול זלצבורג, 17 ביולי 2023 (באנגלית)
מבפנים

| --- | --- |

שער גיליון מבפנים, כרך ל"ה, אביב-קיץ תשל"ג 1973
 תאריכי הופעה:  1927–1982 (כ־55 שנים) 
 שפה:  עברית 
 מדינה:  ישראל 
 
מבפנים הוא ביטאון תנועת הקיבוץ המאוחד משנת 1927 עד 1982, אשר יצא לאור במתכונת של רבעון. לפני כן, משנת 1923, היה זה ביטאון משק עין חרוד ובהמשך ביטאון תנועת הקיבוצים קיבוץ עין חרוד. לאחר מכן, משנת 1982 ועד 1993 היה "מבפנים" לביטאון התק"ם, בשנה זו התמזג עם יעד והמשיך לצאת תחת השם "מפנה".
תולדותיו

"מבפנים" החל את דרכו באוקטובר 1923 כדף משוכפל שהופץ באופן בלתי סדיר בין חברי משק עין חרוד. בין החודשים אוגוסט לאוקטובר 1927 הופץ במסגרת קיבוצי התנועה שנקראה "קיבוץ עין חרוד", שקדמה לתנועת הקיבוץ המאוחד. עם הקמת תנועת הקיבוץ המאוחד באוקטובר 1927 הפך לביטאונה של התנועה ולשופרו של מנהיגה, יצחק טבנקין.
עד 1931 המשיך הביטאון לצאת במתכונת דפים משוכפלים ומאז יצא בדפוס. מנובמבר אותה שנה החל לצאת באופן סדיר כרבעון. בשל דרישות פקודת העיתונות המנדטורית והצנזורה יצא גם לעיתים בשמות משתנים כגון "דבר מבפנים", "עלים מבפנים", "איגרת מבפנים", "קונטרס מבפנים" ועוד.
עם עורכי "מבפנים" נמנו משה ברסלבסקי, נחום בנארי, מנחם דורמן, זאב יוסיפון, משה בסוק, שלמה אבן-שושן, אביטל דפנא, זרובבל גלעד, אליעזר ליבנה, אברהם תרשיש ואחרים.
בשנת 1971 הוציאה לאור הוצאת הביבליוגרפיה הקיבוצית מפתח מוער לכל הגיליונות שפורסמו בין השנים 1923–1967 בעריכת מאיר בוכסווילר ודניאל קארפי.
כריס קנינגהם

| --- | --- |
אין תמונה חופשית
 לידה:  15 באוקטובר 1970 (בן 53) רדינג, הממלכה המאוחדת 
 מדינה:  אנגליה, הממלכה המאוחדת 
 תקופת הפעילות:  1996–2010 (כ־14 שנים) 
 מקום לימודים:  תיכון וסטברי 
 בן או בת זוג:  ג'ני לי לינדברג 
 http://www.chriscunningham.com
 פרופיל ב-IMDb
 
כריס קנינגהם (באנגלית: Chris Cunningham; נולד ב-15 באוקטובר 1970) הוא אמן וידאו ובמאי וידאו קליפים בריטי שביים קליפים למוזיקאים שונים כמו Autechre, סקוורפושר ואפקס טווין בקליפים כמו "Windowlicker" ו-"Come to Daddy", וכן "All is Full of Love" של ביורק.
הוא גם יצר מיצגים אמנותיים וביים סרטים קצרים. פנו אליו לביים גרסה קולנועית של רומן הסייברפאנק מאת ויליאם גיבסון, "נוירומנסר"; הפרויקט נמצא בגיהנום פיתוחי כבר יותר משני עשורים. בשנות ה-2000, קנינגהם החל לבצע הפקה מוזיקלית וגם עיצב עטיפות אלבומים עבור מגוון מוזיקאים.
קריירה

במהלך הקריירה שלו, קנינגהם עבד במגוון רחב של תחומים. הוא ביים וידאו קליפים, סרטים קצרים וגם הפיק מוזיקלית מספר שירים ואלבומים.
הוא ביים קליפים למוזיקאים שונים כמו Autechre, סקוורפושר ואפקס טווין בקליפים כמו "Windowlicker" ו-"Come to Daddy", וכן "All is Full of Love" של ביורק. בשנת 1998 ביים את הקליפ ל-"Frozen" של הזמרת-יוצרת האמריקאית מדונה שהוכתר לאחד מהקליפים החשובים ביותר בכל הזמנים ברשימות שפורסמו במגזינים וכתבי עת שונים. על העבודה הוא הצהיר ”כל פעם שאתה מצלם קליפ, זה סיוט. עם זאת, צילום הקליפ של 'Frozen' היה סיוט למחצה. אני מתכוון ומחדד שזה היה מבריק במובן מסוים שכן, היא [מדונה] אמנית כל כך טובה, אך קנה המידה והתקציב הופכים את הכול לכל כך מגביל. האירוניה היא שכל קליפ עתיר תקציב קשה לצילום יותר מאשר אלו לא עתירי התקציב. כלומר, ככל שיש לך יותר כסף, אתה יכול לעשות פחות, כי כל שלב צריך להיות מסודר מחדש, וזה עוד מבלי להזכיר את הדיונים והפגישות האינסופיות שאירעו במהלך הצילומים”. בימוי הקליפ היה לאבן דרך בקריירה שלו כיוון שאחריו, נשבע קנינגהם שלעולם לא יעבוד יותר עם אמנים גדולים.
חיים אישיים

קנינגהם היה נשוי לבסיסטית של וורפיינט, ג'ני לי לינדברג. עם זאת, החליט הזוג להיפרד.
הערות שוליים

↑  "I Will Eat Your Soul – The Making of Aphex Twin's Come to Daddy"
1 2 3  Chris Cunningham | Director, Special Effects, Editor, IMDb (באנגלית אמריקאית)
↑  Madonna: Frozen, 2009-10-26, נבדק ב-2023-10-27
↑  Madonna's 60 best singles, ranked, EW.com (באנגלית)
↑  Jessica Letkemann, Madonna’s 10 Best Videos: Poll Results, Billboard, ‏2012-08-16 (באנגלית אמריקאית)
↑  cunningham : madonna : frozen, web.archive.org, ‏2003-10-08
↑  Madonna··Frozen - D File, web.archive.org, ‏2014-01-10
↑  Dazed, War Games, Dazed, ‏2013-11-21 (באנגלית)
| --- | --- |
בקרת זהויות :  NLI: 987007459945605171  PLWABN: 9811516431405606  BIBSYS: 4017891  BNE: XX1705154  BnF: cb140902395 (data)  GND: 128462868  ISNI: 0000 0000 7826 9625  LCCN: nr2004022591  MusicBrainz: 7e933375-f6bf-4451-ac9f-35962695630b  NKC: xx0157110  NTA: 258355603  RKD: 215092  SUDOC: 098225804  ULAN: 500116356  VIAF: 96544206   WorldCat (עם VIAF): 96544206
ליטל סימז

| --- | --- |

 לידה:  23 בפברואר 1994 (בת 30) איזלינגטון, הממלכה המאוחדת 
 מוקד פעילות:  הממלכה המאוחדת 
 תקופת הפעילות:  מ-2010 
 מקום לימודים:  Highbury Fields School, קולג' וסטמיניסטר קינגסוויי 
 סוגה:  מוזיקת היפ הופ 
 שפה מועדפת:  אנגלית 
 פרסים והוקרה:  מאה הנשים של אוקיי אפריקה (2019)  פרסי מובו  Libera Award for Best Hip-Hop/Rap Record 
 www.littlesimz.com
 פרופיל ב-IMDb
 
סימביאטו "סימבי" אביסולה אביולה אג'יקאוו (באנגלית: Simbiatu "Simbi" Abisola Abiola Ajikawo; נולדה ב-23 בפברואר 1994), הידועה בשם הבמה ליטל סימז (Little Simz), היא ראפרית, זמרת ושחקנית אנגלייה.
ביוגרפיה

אג'יקאוו נולדה באיזלינגטון שבלונדון להורים ניגרים. היא גדלה באחוזת מועצה יחד עם שתי אחיותיה הגדולות. אימה הקימה משפחת אומנה במהלך ילדותה. היא משתייכת לקבוצה האתנית יורובה.
קריירה

בשנת 2010 סימז שיחקה בסדרת הילדים של ה-BBC, "Spirit Warriors" בתפקיד ויקי, ובהמשך בסדרת הטלוויזיה של E4,‏ "Youngers".
ב-2015 הוציאה סימז באופן עצמאי את האלבום הראשון שלה, A Curious Tale of Trials + Persons, וב-2016 את אלבומה השני, Stillness in Wonderland, שהושפע מאליסה בארץ הפלאות ונתמך על ידי חוברת קומיקס, תערוכת אמנות ופסטיבל. ב-2017 הייתה למופע החימום של להקת גורילז, והשתתפה בשירה, "Garage Palace", מתוך מהדורת הדלוקס של האלבום Humanz.
בספטמבר 2018 הוחתמה סימז בחברת התקליטים הבריטית AWAL Recordings, וב-2019 יצא אלבום הבכורה שלה, Gray Area, שזכה הצלחה במצעדי המוזיקה בממלכה המאוחדת ולשבחים ממבקרי המוזיקה והועמד לפרס מרקיורי ולפרס איגוד חברות התקליטים העצמאיות בקטגוריית "האלבום האירופאי הבינלאומי העצמאי של השנה" לשנת 2019. באותה השנה, שיחקה בעונה השלישית של הסדרה של נטפליקס, "טופ בוי", בתור שלי.
ב-3 בספטמבר 2021 הוציאה את אלבום האולפן הרביעי שלה, Sometimes I Might Be Introvert, שנכנס למקום הרביעי במצעד האלבומים הבריטי וזכה בפרס מרקיורי לשנת 2022. באותה השנה, השתתפה סימז בתור עצמה בסרט "ונום 2", ושרה את שירה "Venom".
אלבומה החמישי, "No Thank You", יצא לאור בדצמבר 2022 וזכה לשבחים מהמבקרים.
בשנת 2023 ביצעה הופעת אורח בדמותה של אדונולה בסדרת הדרמה והמד"ב "הכוח" של אמזון פריים וידאו.
דיסקוגרפיה > אלבומי אולפן

2015: A Curious Tale of Trials + Persons
2016: Stillness in Wonderland
2019: Grey Area
2021: Sometimes I Might Be Introvert
2022: No Thank You
דיסקוגרפיה > מיקסטייפים

2010: Stratosphere
2011: Stratosphere 2
2013: XY.Zed
2013: Blank Canvas
דיסקוגרפיה > מיני-אלבומים

2014: E.D.G.E.‎
2014: Age 101: Drop 1
2014: Age 101: Drop 2
2014: Time Capsule
2014: Age 101: Drop 3|000
2015: The Theory Of...‎ (עם ספייס אייג')
2015: Age 101: Drop 4
2015: Age 101: Drop X
2018: Project Unfollow
2020: Drop 6
פרסים ומועמדויות

| שנה | פרס | קטגוריה | עבודה מועמדת | תוצאה |
| --- | --- | --- | --- | --- |
| 2019 | פרסי איגוד חברות התקליטים העצמאיות | אלבום השנה | Grey Area | מועמדות |
| 2019 | פרס מרקיורי | אלבום השנה | Grey Area | מועמדות |
| 2020 | פרסי אייבור נובלו | האלבום הטוב ביותר | Grey Area | זכייה |
| 2021 | פרסי ההיפ הופ של ה-BET | הפלואו הבינלאומי הטוב ביותר |  | זכייה |
| 2022 | פרסי המוזיקה הבריטית | אמן השנה הבריטי |  | מועמדות |
| 2022 | פרסי המוזיקה הבריטית | האמן החדש הטוב ביותר |  | זכייה |
| 2022 | פרסי המוזיקה הבריטית | אמן ההיפ הופ/ראפ/גריים הטוב ביותר |  | מועמדות |
| 2022 | פרסי המוזיקה הבריטית | אלבום השנה הבריטי | Sometimes I Might Be Introvert | מועמדות |
| 2022 | פרסי אייבור נובלו | האלבום הטוב ביותר | Sometimes I Might Be Introvert | מועמדות |
| 2022 | פרסי אייבור נובלו | השיר העכשווי הטוב ביותר | "I Love You, I Hate You" | זכייה |
| 2022 | פרסי ה-BET | האמן הבינלאומי הטוב ביותר |  | מועמדות |
| 2022 | פרס מרקיורי | אלבום השנה | Sometimes I Might Be Introvert | זכייה |
| 2023 | פרסי אייבור נובלו | האלבום הטוב ביותר | No Thank You | מועמדות |
| 2023 | פרסי המוזיקה של MTV אירופה | הקליפ הטוב ביותר | "Gorilla" | מועמדות |
| 2024 | פרסי המוזיקה הבריטית | אלבום השנה הבריטי | No Thank You | מועמדות |
| 2024 | פרסי המוזיקה הבריטית | אמן השנה הבריטי |  | מועמדות |
| 2024 | פרסי המוזיקה הבריטית | אמן ההיפ הופ/גריים/ראפ הטוב ביותר |  | מועמדות |
הערות שוליים

↑  "Little Simz's long path from council estate to Brit awards podium". the Guardian (באנגלית). 2022-02-11. נבדק ב-2022-03-01.
1 2  Aroesti, Rachel (2022-02-11). "Little Simz's long path from council estate to Brit awards podium". The Guardian. נבדק ב-2022-02-12.
↑  "Little Simz". Notion (באנגלית בריטית). 8 בינואר 2020. נבדק ב-23 בדצמבר 2020. {{cite web}}:  (עזרה)
↑  Ekanayake, Manu. "Who is… Little Simz?". Red Bull. נבדק ב-14 בינואר 2017. {{cite web}}:  (עזרה)
↑  Little Simz (12 ביוני 2019). "Little Simz – 101 FM (Official Video)" – via YouTube. {{cite web}}:  (עזרה)
↑  "Bo and the Spirit World casting news". ScreenTerrier. 3 ביוני 2009. אורכב מ-המקור ב-8 ביולי 2011. נבדק ב-1 בדצמבר 2010. {{cite web}}:  (עזרה)
↑  "Production Blog 2: Lil Simz". Leave2remain.org. 4 בדצמבר 2012. אורכב מ-המקור ב-15 באפריל 2013. נבדק ב-22 באפריל 2013. {{cite web}}:  (עזרה)
↑  "Little Simz Is Releasing New Album Stillness in Wonderland On Friday".
↑  "Through The Rabbit Hole: Clash Meets Little Simz". Clash Magazine. נבדק ב-12 בפברואר 2017. {{cite news}}:  (עזרה)
↑  "AWAL Announces Worldwide Partnership Deal With Little Simz". AWAL (באנגלית). נבדק ב-23 ביולי 2021. {{cite web}}:  (עזרה)
↑  Blais-Billie, Braudie (16 בינואר 2019). "Little Simz Announces New Album GREY Area, Shares New Song: Listen". Pitchfork. נבדק ב-3 במרץ 2019. {{cite web}}:  (עזרה)
↑  "22 NOMINEES SHORTLISTED FOR IMPALA'S EUROPEAN INDEPENDENT ALBUM OF THE YEAR AWARD". www.impalamusic.org. 30 בינואר 2020. נבדק ב-17 בספטמבר 2021. {{cite web}}:  (עזרה)
↑  "Top Boy series three trailer: Dave and Little Simz join cast". BBC News. 2 באפריל 2019. נבדק ב-20 באוגוסט 2019. {{cite news}}:  (עזרה)
↑  Madden, Emma (2021-09-01). "Little Simz's Big Moment". The New York Times (באנגלית אמריקאית). ISSN 0362-4331. נבדק ב-2022-03-01.
↑  "Mercury Prize: Rapper Little Simz wins album of the year award". BBC News (באנגלית). 2022-10-18. נבדק ב-2022-10-18.
↑  Sacher, Andrew (16 בדצמבר 2022). "30 Best Rap Albums of 2022". BrooklynVegan. נבדק ב-16 בדצמבר 2022. {{cite web}}:  (עזרה)
↑  Dukes, Will (15 בדצמבר 2022). "The 25 Best Hip-Hop Albums of 2022". Rolling Stone. נבדק ב-15 בדצמבר 2022. {{cite web}}:  (עזרה)
↑  Fedele, Laura (19 בדצמבר 2022). "Best of 2022 Staff Picks". WFUV. נבדק ב-19 בדצמבר 2022. {{cite web}}:  (עזרה)
| --- | --- |
בקרת זהויות :  GND: 1202811116  ISNI: 0000 0004 0774 6403  LCCN: no2018132431  MusicBrainz: 3cdb40fe-a63e-4bb9-b40d-17cda5f50979  VIAF: 32153893626202291080   WorldCat (עם VIAF): 32153893626202291080
לך תבין נשים

| --- | --- |
כרזת הסרט בישראל
כרזת הסרט בישראל
 בימוי:  ג'ון קסדן 
 הופק בידי:  לורנס קסדן סטיב גולין דייוויד קנטר ברברה קלי
 תסריט:  ג'ון קסדן 
 עריכה:  קרול ליטלטון מרטי לוינשטיין
 שחקנים ראשיים:  אדם ברודי מג ראיין קריסטין סטיוארט אולימפיה דוקאקיס מקנזי וגה אלנה אנאיה
 מוזיקה:  סטפן טראסק 
 צילום:  פול קמרון 
 מדינה:  ארצות הברית 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  ארצות הברית 20 באפריל 2007 ישראל 26 ביוני 2007
 משך הקרנה:  97 דק' 
 שפת הסרט:  אנגלית 
 סוגה:  סרט דרמה, דרמה קומית 
 תקציב:  10 מיליון דולר
 הכנסות:  בארצות הברית: $11,052,958 בעולם: $17,562,071
 הכנסות באתר מוג'ו:   inthelandofwomen
 דף הסרט ב־IMDb
 
לך תבין נשים (באנגלית: In the Land of Women) הוא סרט מסוגת דרמה רומנטית משנת 2007, שבוים על ידי ג'ון קסדן. בסרט משחקים אדם ברודי, מג ראיין וקריסטין סטיוארט. הסרט הוקרן בהקרנת בכורה בפסטיבל קאן, ב-18 במאי 2006.
עלילה

קרטר ווב (אדם ברודי) הוא סופר צעיר מלוס אנג'לס, שעוסק בכתיבת פורנו רך וחלומו הוא לכתוב סיפור על התיכון בו למד. כאשר חברתו הכוכבת, סופיה (אלנה אנאיה), נפרדת ממנו, הוא נכנס לדיכאון. אימו מספרת לו שסבתו ממישיגן, פיליס (אולימפיה דוקאקיס), טוענת שהיא גוססת, וכתוצאה ממצבו הנפשי הוא מחליט לעבור לגור איתה.
במישיגן מתוודע קרטר למשפחת הארדוויק. בין אם המשפחה, שרה (מג ראיין), ובינו, נרקמת מערכת יחסים בה היא מספרת לו על אכזבותיה, על שבעלה נלסון (קלארק גרג) בוגד בה, על שבתה לוסי (קריסטין סטיוארט) שונאת אותה, ועל פחדה מן התוצאות אותן יביא סרטן השד שנתגלה אצלה. קרטר מספר לה על אהבתו הראשונה - סופיה, ועד כמה הוא שבור מהפרידה ממנה. לאחר מספר פעמים שהשניים נפגשו מבין קרטר שמה שהוא חש כלפי סופיה לא היה אהבה, ויחסיו עם שרה הופכים רומנטיים.
בעידודה של שרה, קרטר מתחיל להתיידד גם עם בנותיה: לוסי ופייג' (מקנזי וגה). לוסי מתקרבת אל קרטר, ומספרת לו על שנאתה לאימה, ועל גייב, בחור שהיא מבלה איתו הרבה, אך היא חוששת להתנשק איתו. מאוחר יותר מתברר שגייב לא חיכה ללוסי, והתמזמז עם חברתה הטובה ביותר. לוסי פגועה ולא יודעת מה לעשות, וקרטר מציע לה ללכת למסיבה שמתקיימת באותו הערב. לאחר שכנועים מצידה הוא מצטרף אליה, אך גייב נותן לו אגרוף כי הוא חושד שקרטר לקח לו את לוסי. כשגייב מתכוון להכות בו בשנית, מתפרץ לפתע אריק ווטס (דסטין מיליגן), חברו הטוב ביותר של גייב, ונותן לגייב אגרוף, בהאשמה שהוא פגע בבחורה הכי מדהימה בבית הספר. לוסי וקרטר הולכים מהמקום, ובמכונית לוסי מתחילה להאשים את אמה בצרות שלה, וקרטר מתעצבן על שהיא לא מגלה הבנה כלפי אמה. לבסוף קרטר ולוסי מתנשקים. שרה רואה את הנשיקה מהחלון וכועסת על קרטר. כשהוא בא לדרוש בשלומה ולתת לה מכתב שכתב לה, היא דורשת ממנו שלא יבוא אליה יותר.
קרטר מרגיש שחייו במקום להשתפר - נהרסים, אך במהלך שהותו במישיגן מתפתחת מערכת יחסים של חיבה בינו לבין סבתו, הבטוחה שהיא הולכת למות בכל רגע. כשהיא שואלת את קרטר על מה הוא כותב, הוא משקר ואומר שהוא כותב ספרי ילדים, פיליס מביעה רצון לקרוא משהו שהוא כתב לפני מותה, ומאוחר יותר, בהשפעתה, כתב קרטר ספר ילדים, אך כשרצה להראות לה אותו בביתה הוא מצא אותה מתה.
תוך כדי אשפוזה של שרה לאחר כריתת השד שלה והתחלת הטיפול הכימותרפי, היא ולוסי משלימות ובאותה העת היא קוראת את מכתבו של קרטר והיא סולחת לו. לאחר שלוסי הגיעה לקרטר בדרישה לדעת אם הוא הצטער על הנשיקה שלהם, הוא משיב לה שהוא פשוט לא היה הבחור הנכון. לוסי מבינה שהבחור הנכון הוא אריק והיא הולכת לפגוש אותו.
הסרט מסתיים כשקרטר בבית קפה בלוס אנג'לס, כותב, ושם הוא מכיר את אחת המלצריות, ג'ייני (ג'יניפר גודווין).
שחקנים

אדם ברודי - קרטר ווב
מג ראיין - שרה הארדוויק
קריסטין סטיוארט - לוסי הארדוויק
אולימפיה דוקאקיס - פיליס, סבתו של קרטר
מקנזי וגה - פייג' הארדוויק
אלנה אנאיה - סופיה
קלארק גרג - נלסון הארדוויק
דסטין מיליגן - אריק ווטס
ג'יניפר גודווין - ג'ייני
ביקורות

בסוף השבוע הראשון ליציאת הסרט לאקרנים, הוא גרף 4.7 מיליון דולר, והגיע למקום השמיני ב-Box Office Mojo. בארצות הברית גרף הסרט 11 מיליון דולר, וברחבי העולם גרף 17.5 מיליון דולר, סכום המהווה הצלחה ביחס לתקציב המקורי - 10 מיליון דולר.
הביקורות לסרט היו מעורבות. בספטמבר 2007 ה-Rotten Tomatoes דיווח, שבהתבסס על 108 ביקורות, 44% מהן היו חיוביות, אך הייתה הסכמה שמשחקם של הדמויות לא היה מפותח.
הערות שוליים

↑  "לך תבין נשים" - סופ"ש בבוקס אופיס Box Office Mojo
↑  "לך תבין נשים" Box Office Mojo
↑  ריאיון עם ג'ונתן קסדן - הבמאי והכותב של "לך תבין נשים" Behind the Scenes TV.‏ 23 באפריל 2007.
↑  "לך תבין נשים" - רוטן טומייטוס Rotten Tomatoes.
מארקה (עיתון)

| --- | --- |

 תדירות:  יומון
 סוגה:  ספורט
 פורמט:  טבלואיד
 מו"ל:  Unidad Editorial
 מייסד:  מנואל פרננדז קואסטה
 בעלים:  אונידד אדיטוריאל 
 עורך ראשי:  אוסקר קאמפיו   וסנטיאגו סה
 תאריכי הופעה:  21 בדצמבר 1938 – הווה (85 שנים)
 שפה:  ספרדית
 מערכת:  מדריד, ספרד
 תפוצה:  2,500,000
 מדינה:  ספרד
 http://www.marca.com/
 
מארקה (בספרדית: Marca) הוא עיתון ספורט ספרדי המתפרסם באופן יומי, העיתון נמצא בבעלות "Unidad Editorial". העיתון מתמקד בעיקר בכדורגל, ובמיוחד בפעילויות היום-יומיות של ריאל מדריד, אתלטיקו מדריד וראיו ואיקאנו. לעיתון יש קהל קוראים יומי של מעל 2,500,000, הגבוה ביותר בספרד עבור עיתון יומי, ויותר ממחצית מקהל קוראי הספורט.
מאז פברואר 2001 נפתחה גם תחנת רדיו שמשדרת 24 שעות ביממה, "רדיו מארקה". בשנת 2010 הושק ערוץ הטלוויזיה "מארקה TV", אך הוא נסגר בשנת 2013.